จุรินทร์ ย้ำจุดยืน ปชป.แก้ รธน.มาตรา 256 พ่วงแก้ 5 ปมใหญ่
นายจุรินทร์ ลักษณวิศิษฏ์ หัวหน้าพรรคประชาธิปัตย์ ลั่น ย้ำจุดยืน ปชป.แก้ รธน.มาตรา 256 ทางออกชาติ สั่งวิป-กมธ.ปชป.เร่งถกพรรคร่วมรัฐบาล พ่วงชูแก้ 5 ปมใหญ่ อาทิ ตั้ง ส.ส.ร.-ระบบเลือกตั้งบัตร 2 ใบ-ทบทวนบทเฉพาะกาลวันที่ 17 ส.ค. 2563 ที่สนามบิน จ.อุดรธานี นายจุรินทร์ ลักษณวิศิษฏ์ รองนายกรัฐมนตรี และ รมว.พาณิชย์ ในฐานะหัวหน้าพรรคประชาธิปัตย์ ให้สัมภาษณ์ผู้สื่อข่าว ก่อนเป็นประธานในงานมอบโฉนดที่ดินคืนให้เกษตรที่เป็นสมาชิกกองทุนฟื้นฟูเกษตรกร (กฟก.) ในภาคอีสาน ถึงกรณีการยื่นแก้ไขรัฐธรรมนูญของพรรคฝ่ายค้าน ว่า เป็นเรื่องที่สามารถทำได้ เมื่อมีเสียงครบตามรัฐธรรมนูญกำหนด คือ 100 เสียง สำหรับพรรคประชาธิปัตย์ เรามีจุดยืนชัดเจนมาแต่ต้นว่า การแก้รัฐธรรมนูญเป็นเรื่องจำเป็นและยิ่งชัดขึ้นทุกวันว่า การแก้รัฐธรรมนูญเป็นทางออกประเทศ โดยนอกจากชัดเจนเรื่องข้อเสนอให้มีการแก้มาตรา 256 แล้ว พรรคยังมีความเห็นว่า ประเด็นใดก็ตามที่นำประเทศไปสู่ความเป็นประชาธิปไตยยิ่งขึ้น พรรคประชาธิปัตย์พร้อมสนับสนุน ทั้งนี้ ในฐานะหัวหน้าพรรค ตนได้มอบหมายให้ทั้งตัวแทนพรรคในกรรมาธิการวิสามัญพิจารณาศึกษาแก้ไขเพิ่มเติมรัฐธรรมนูญ สภาฯ และวิปของพรรค ได้เร่งหาข้อสรุปกับพรรคร่วมรัฐบาลโดยเร็ว เพราะลำพังพรรคประชาธิปัตย์ เสียงไม่พอที่จะดำเนินการพรรคเดียวโดยลำพังได้ และเพราะถึงเวลาที่เหมาะสมแล้วที่จะต้องเดินหน้าเรื่องการแก้ไขรัฐธรรมนูญส่วนประเด็นที่ได้มอบหมายให้นำไปหารือนั้น นายจุรินทร์ กล่าวว่า ยังประกอบด้วยประเด็นอื่นๆ นอกจากการแก้ไข มาตรา 256 อีก เช่น 1. ประเด็นการตั้ง ส.ส.ร. 2. สิทธิเสรีภาพของประชาชน 3. การกระจายอำนาจสู่การปกครองส่วนท้องถิ่น 4. ระบบการเลือกตั้ง ที่ควรยกเลิกระบบบัตรใบเดียว เพราะนำไปสู่ผลการเลือกตั้งที่เป็นเบี้ยหัวแตก จะแก้เป็นระบบบัตร 2 ใบแบบเดิม เพื่อให้ประชาชนมีทางเลือกและสะท้อนเจตนารมณ์ประชาชนได้แจ่มชัดขึ้น และ 5. เรื่องการทบทวนบทเฉพาะกาล เป็นต้น ซึ่งคาดว่าพรรคร่วมรัฐบาลจะหาข้อสรุปได้โดยเร็ว
นายจุรินทร์ ลักษณวิศิษฏ์ หัวหน้าพรรคประชาธิปัตย์ ลั่น ย้ำจุดยืน ปชป.แก้ รธน.มาตรา 256 ทางออกชาติ สั่งวิป-กมธ.ปชป.เร่งถกพรรคร่วมรัฐบาล พ่วงชูแก้ 5 ปมใหญ่ อาทิ ตั้ง ส.ส.ร.-ระบบเลือกตั้งบัตร2ใบ
จุรินทร์ ลักษณวิศิษฎ์,หัวหน้าปชป.,แก้รธน.,มาตรา 256,ประชาธิปัตย์,พรรคประชาธิปัตย์,ส.ส.ร.,ข่าวทั่วไป